
Ehitusloa väljastamine
või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Mesika 17 kinnistu omanikult ehitusloa taotlus aiamaja laiendamiseks  koos kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „väline tulekustutusvesi on planeeritud paisutatud veehoidlast (koos veevõtu kohtadega) vastavalt ettenähtud Metsaonnid AÜ aiandusühistu detailplaneeringuga.“

Majandus- ja kommunikatsiooniministri määruse 25.09.2010 a nr 67 „Nõuded ehitusprojektile“ §25 lõike 1 punkti 5 kohaselt esitatakse ehitusloa taotlemisel ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate, kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Mesika 17 aiamaja laiendamisehitusprojektis on lisatud situatsiooniskeem, millel tuletõrje veevõtukoht on märkimata. 

Mesika17 kinnistu vastavalt  Narva Linnavalitsuse 22.01.1998 korraldusele nr 75-k „AÜ Metsaonni piiride ja pindala kinnitamine“ kuulub täpsustatud AÜ Metsaonnid üldpindala koosseisu.

Ehitusloa menetluse käigus selgus, et AÜ Metsaonnid  territooriumil nõutud tuletõrje veevõtukoht puudub. Mais 2010 AÜ Metsaonnid esimees oma vastuses ehitusjärelevalve osakonna päringule teatas, et AÜ Metsaonnid territooriumil tuletõrje veevõtukoht puudub, kuid tema arvamusel tulekahju korral aasta ringselt tule kustutamiseks võib vett kasutada juurdevoolu kanalist, mis ka talvel ei külmu. Nõuded tuletõrje veevõtukohale on sätestatud tuleohutuse seaduse §24. 

Juurdevoolukanali kaldal puudub rajatud tuletõrje veevõtukoht, mis vastab seaduse nõuetele.
AÜ Metsaonnid on asutatud eelmise sajandi 60-ndate aastate alguses, umbes 50 aasta jooksul on AÜ Metsaonnid territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Metsaonnid territooriumil on 189 aianduskrunti. Tänaseks AÜ Metsaonnid  üldmaa ja teed on erastamata ning aiandusühistu avaldus teede ja üldmaa erastamiseks on esitamata, ehk Narva Linnavalitsuse 22.01.1998 korraldusega nr 75-k määratud teed ja üldmaa on reformimata riigimaa.

Tulenevalt ülaltoodust võib Mesika 17 aiamaja laiendamisehitusprojekti hinnata, kui mittevastavaks praegu kehtivatele Majandus- ja kommunikatsiooniministri määruse nr 67 §25 lõike 1 punktis 5 nõuetele ning ehitusseaduse §24 lõike 1 punkti 1 alusel keelduda ehitusloa väljastamisest.

Mesika 17 aiamaja laiendamisehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Metsaonnid territooriumil ei ole Mesika 17 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehituslubade andmine ja ehituslubade andmisest keeldumine) üks.
2.    ÕIGUSLIKUD ALUSED

2.1. Kohaliku omavalitsuse korralduse seaduse §30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele;
2.2. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus;
2.3. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle linnavalitsusele kinnitamiseks.

3. OTSUS

Väljastada ehitusluba Mesika tn 17 aiamaja laiendamiseks.

3. ALTERNATIIVOTSUS

Keelduda ehitusloa väljastamisest Mesika tn 17 aiamaja laiendamiseks.
4. RAKENDUSSÄTTED

4.1. Korraldus jõustub seadusega ettenähtud korras;

4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

